《怀古》
明代·程通

乘暇须登百尺楼，兴亡满眼思悠悠。天高地下今犹昔，暑往寒来春复秋。

世事无情毛鬓改，关河有路利名忧。遥思广武英雄日，赤壁烟消酒一瓯。

作者简介：（1364—1403）明徽州府绩溪人，字彦亨。洪武二十三年举人。授辽府纪善。建文初，燕王兵起，随辽王南归京师，上封事，陈备御策，进左长史。永乐初，从辽王徙荆州。旋上封事被发，下狱死。